Ohjelmistorobotin takaisinmaksuaika on yleensä kustannuksiin verrattuna suhteellisen lyhyt. Tavallisesti ohjelmistorobotti maksaa itsensä takaisin 3–12 kuukauden aikana riippuen automatisoitavasta prosessista. Kaikki hyödyt, kuten virheiden vähentyminen sekä työhyvinvointi eivät välttämättä ole muutettavissa suoraan rahalliseksi hyödyksi. Hyötyjä voidaan monessa tapauksessa kuitenkin jälkikäteen laskea esimerkiksi turhien uudelleentarkastuksien sekä reklamaatioiden vähentymisenä. Laatukiihdyttämön tapauksissa asiakkaille pyritään laskemaan mahdollisimman tarkat takaisinmaksuajat kustannuksien ja ohjelmistorobotin tuomien hyötyjen mukaan. Laskelmat tehdään business case-tyylisesti, laskien mukaan ihmisen tarvittavat työtunnit prosessin tekemiseen vs. robotin kehittämisestä syntyvät kustannukset.